JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis käivad kõnelused valitsuse moodustamiseks
Iisrael ei aktsepteeri ICC õigust uurimist alustada
Koroonaviirus on Iisraelis peagi võidetud
Pärast neljandaid valimisi andis Iisraeli president Rivlin
valitsuse moodustamise ülesande praegusele peaministrile Netanyahule,
kellel ta nägi olevat parimaid võimalusi valitsuse moodustamiseks.
Netanyahu paremblokki toetas 52 rahvaesindajat,
samas kui tsentristlik-vasakblokki vaid 45 rahvaesindajat.
Tavaliselt paremäärmusesse kuuluvat Naftali Bennetit
toetas vaid tema enda partei seitse esindajat.
Valitsuse moodustamist raskendab Netanyahu jõuline isiksus ja see,
et vaatamata tema kohtuprotsessile peab rohkem kui kolmandik rahvast
teda siiski parimaks kandidaadiks riiki juhtima.
Tema tõsiseimat vastast Yair Lapidi toetas poole vähem rahvasaadikuid,
nii et Iisraeli tulevase valitsuse koosseisu
otsustavad parlamendiliikmed, kes pole veel oma seisukohta avaldanud.
Knessetisse valitud 13 partei lahknevad arvamused
on siiski nii jõulised ja karmid, et koalitsioon teisitimõtlejatega
võib saada lõpuks takistuseks enamusvalitsuse moodustamisele.
Alternatiiviks on seejärel vähemus- valitsus või viiendad valimised.
Iisraeli valitsus ei aktsepteeri Rahvusvahelise Kriminaalkohtu
ehk ICC otsust alustada sõjakuritegude uurimist
Iisraeli armee suhtes
2014. a sõjas Gazat valitseva terrorirühmitusega Hamas.
Uurimist nõudnud ICC peaprokurör Fatou Bensouda surus otsuse läbi
ICC kohtunike nõukogus ICC enda reeglite vastaselt
ja tunnustas samas ebaametlikult Palestiina nimelise riigi olemasolu.
Puhtalt poliitilist otsust pole aktsepteerinud ükski oluline lääneriik.
Ka EL suured liikmesriigid on eitanud ICC õigust
uurida väidetavad sõjakuritegusid piirkonnas,
kus kohtul pole jurisdiktsiooni.
Iisrael teatas ICC-le, et ei tee kohtuga mingit koostööd
ning et Iisraeli oma seadused ja kohtud on piisavalt pädevad
hindama oma riigi armee tegevust
ja suudavad korraldada ka oma juurdlusi.
Selleks ei vaja Iisrael ICC ega ühegi teise instantsi abi,
teatas peaminister Netanyahu kohtule.
Neljapäeval, 10. aprillil
tähistati Iisraelis holokaustiohvrite mälestuspäeva.
Täpselt kell 10 hommikul kõlasid sireenid,
kogu liiklus peatus ja riik tegi 2-minutilise leinaseisaku.
Ametlik mälestusteenistus toimus Yad Vashemi muuseumis,
kus olid kohal nii president Rivlin kui peaminister Netanyahu.
Üritusel austati ka riigis elus olevaid holokaustiohvreid.
Iisraelis elab neid veel ca 175 000.
Järgmiseks enim asub neid USAs,
kus neid on hinnanguliselt ca 80 000.
Eriliseks tegi tänavuse mälestuspäeva see,
et ka Pärsia lahe sunniitlikus Bahreini kuningriigis
lubati kohalikel juutidel
esmakordselt ajaloos mainitud päeva tähistada.
Bahrein oli koos AÜEga esimene Pärsia lahe araabiamaa,
kes mullu sügisel Iisraeliga
nn Aabrahami lepingute alusel diplomaatilised suhted sõlmis.
Kaspia mere lääneranniku islamiriik,
ca 10 miljoni elanikuga Aserbaidžaan teatas, et neil on saabunud aeg
Iisraelis suursaatkond avada.
Teade kõlas seoses maadevaheliste suhete aastapäevapidustustega.
Iisraelil ja Aserbaidžaanil
on olnud juba ligi 30 aastat head kaubandussuhted
ja nüüd tahetakse need ametlikustada diplomaatilisel tasemel.
Aserbaidžaani rahvusvaheliste suhete keskuse esindaja Farid Shafijev
ei maininud siiski kõnes,
kas saatkond avatakse Jeruusalemmas või Tel Avivis.
USA presidendi Joe Bideni valitsuse esimene ministri tasemel visiit Iisraeli
toimus käesoleval nädalal, kui riiki saabus kaitseminister Lloyd Austin.
Endine armeekindral kohtus nii peaminister Netanyahu
kui kaitseminister Gantziga,
kellega arutati muuhulgas USA uut suunda
Iraani tagasi toomiseks JCPOA lepingu juurde.
Kahepäevase visiidi teine oluline vestlusteema
oli seotud USA poolt Iisraelile eraldatava relvastusabiga,
mis on olnud mitu kuud külmutatud,
johtudes eelkõige Joe Bideni Lähis- ja Kesk-Ida poliitika revideerimisest.
Kaitseminister Austini sõnum oli siiski selge ja sihikindel -
USA toetab täielikult Iisraeli julgeolekut
ja aitab seista vastu kõigile jõududele, kes püüavad riiki ähvardada.
Iisrael teatas omakorda sama selgelt,
et koostöö jätkamine Iraaniga ühel või teisel moel
võimaldab sel arendada nii oma tuumarelva
kui seda kandma mõeldud ballistilist raketisüsteemi.
Peaminister Netanyahu vastav sõnum oli täiesti selge -
Iisrael suudab ja teeb vajadusel üksi kõik vajaliku selleks,
et Iraanist ei saaks tuumariiki.
Otsekui eelneva tagajärjel teatas Iraani meedia,
et nädala eest laupäeval
toimus nende tuumaprogrammi olulisimas rajatises Natanzis
tõsise elektrikatkestuse tekitanud plahvatus.
Juhtum oli eriline ka seetõttu,
et vaid ööpäev varem tähistas Iraan oma tuumaprogrammi tähtpäeva,
mil teatati, et nad olid paigaldanud Natanzi uusi tipptasemel tsentrifuuge.
Iraani meedia teatel võis tegu olla õnnetusega,
kuid tõenäolisemalt mingi välistahu sabotaažiga.
See katkestas siiski kogu elektritootmise tehases
ja kõik, mis on selle kaudu seotud Iraani tuumaprogrammiga
vähemalt pooleks aastaks, võimalik, et isegi üheksaks kuuks.
Iraan ei süüdistanud juhtumis kohe otseselt Iisraeli,
vaid teatas, et uurib õnnetust täpselt ja teeb alles seejärel oma järeldused.
Ka Iisraelis sündmust ei kommenteeritud,
kuid New York Times'i allikate teatel annavad kaudsed viited mõista,
et rünnaku taga oli Mossad ehk Iisraeli välisluureteenistus.
Todasama Natanzi tehast on varemgi tabanud
olulisi tuumaprogrammi mõjutavaid rünnakuid.
Iraan ja Iisrael on pidanud viimastel kuudel merel
teatud varjude sõda,
kus mõlema riigi kaubalaevu on tabanud sõjalised rünnakud.
Palestiina omavalitsus on hiilanud aastaid veidi erilisel moel
ajaloo ümberkirjutamises.
Kahtlemata on omapärasemaid saavutusi tõe moonutamise osas
PO ametliku veebilehe al-Fatah väide,
mille järgi Briti mandaadi valitsuse ajal ehk rohkem kui saja aasta eest
varastasid inglased Jeruusalemmas
Jaffa värava juures paiknenud kellatorni ja selles olnud suure kella
ning viisid selle Londonisse.
Seal olevat see püsti tänapäevani, kuid nime all Big Ben,
mistõttu on tegu maailma kuulsaima kellaga.
Tõde pole kunagi olnud palestiinlaste meedia tugevaid külgi
ega ole seda tänagi.
Pildil nähtava Londoni Westminsteri palee
põhjaservas asuv Elisabethi torn, kus Big Ben asub,
ehitati juba 1859. a. Seega 60 aastat enne seda,
kui kell väidetavalt Jeruusalemmast varastati.
Üks Iisraeli juhtivaid biolooge Eran Segal Weizmani Instituudist
rääkis, et Iisrael on saavutanud juba teatud karjaimmuniteedi.
Riigi rahvastikust on kaks korda vaktsineeritud
juba üle 5 miljoni elaniku ja nakkuste arv on alates jaanuarist,
kui vaktsineerimist alustati, vähenenud juba ligi 97%.
Professor Segali sõnul võiks Iisrael juba avada turvaliselt riigi ärielu
ja lubada riiki muuhulgas ka vaktsineerimistõendiga turiste.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee